তিনি বলেন, ভোটার, রাজনৈতিক দল, নেতাকর্মী, প্রার্থীর সমর্থক এবং এজেন্টরা যেন বিনা কারণে হয়রানির শিকার না হয় বা মামলা-মোকাদ্দমার সম্মুখীন না হয় তার নিশ্চয়তা প্রদানের জন্য আইনশৃঙ্খলা বাহিনীর ওপর কঠোর নির্দেশনা থাকবে। দল, মত নির্বিশেষে সংখ্যালঘু, ক্ষুদ্র নৃগোষ্ঠী, ধর্ম জাত, বর্ণ ও নারী-পুরুষ ভেদে সকলের ভোটাধিকার প্রয়োগ করতে পারবেন। ভোট শেষে নিজ নিজ বাসস্থানে অবস্থান করতে পারবেন। নির্বাচনী প্রচারে সকল প্রার্থী ও রাজনৈতিক দল সমান সুযোগ পাবে। সকলের জন্য অভিন্ন আচরণ ও সমান সুযোগ সৃষ্টির অনুকূলে নির্বাচনে ‘লেভেল প্লেয়িং ফিল্ড’ নিশ্চিত করা হবে। এসব নিয়ে শীঘ্রই প্রয়োজনীয় পরিপত্র জারি করা হবে।